 Mike Bámilóyè : Mike Ayọbámi Bámilóyè ni wọn bí ní ọjọ Kẹtàlá oṣù Kẹrin ọdún 1960. Jẹ òṣèré orí-ìtàgé, adarí eré, olùgbéré-jáde ọmọ orílẹ-èdè Nàìjíríà. Ó jẹ ajíyìn-rere tí ó ma ń lo eré oníṣẹ láti fi jèrè ọkàn àwọn ènìyàn, ó sì tún jẹ Olùdásílẹ àti Ààrẹ Mount Zion Faith Ministries àti ti Mount Zion Television. Ó sì tú jẹ ọkan lára ìjọ Christ Apostolic Church.Wọn bí Mike ní ìlú Ìjẹbú-Jẹṣà ní Ìpínlẹ Ọṣun ní ọjọ Kẹtàlá oṣù Kẹrin ọdún 1960. Ìyá rẹ kú ní nígbà tí ó wà nígbà tí ó wà ní ọmọ ọdún mẹrin. Ẹgbọn rẹ obìnrin tí ó jẹ páítọ Mrs. Felicia Adépọjù Adésànyà ni ó tọjú rẹ títí ó fi dàgbà kí ó tó lè mójú tó ara rẹ. Ó kẹkọ ní ilé-ẹkọ Divisional Teachers Training College ní ìlú Ìpetu-modù. Ó dá ìjọ Mount Zion ní ọjọ Karùún oṣù Kẹrin ọdún 1985.Eré tí ó gbé jáde ni Hell in Conference ni wọn ṣàfihàn rẹ ní National Christian Teachers Conference ní ọdún 1986 ní ìlú Iléṣà ní Ìpínlẹ Ọṣun . Ó ti kópa, darí ati gbé àwọn eré ọlọkan-ò-jọkan jáde ní orílẹ-èdè Nàìjíríà fún ọpọlọpọ ọdún sẹyìn.Ní inú oṣù kẹjọ ọdún 1985, ìyàwó rẹ arábìnrin Gloria Bámilóyè gbà láti jẹ aya rẹ, èyí ni ó sì bẹrẹ ìpìlẹ ìjọ wọn Mount Zion. Wọn bí àwọn ọmọ mẹrin Damilola, Joshua, and Darasimi Mike-Bamiloye. 